ลือกันให้แซด
BLISS เบี้ยว
11 ส.ค. 2554

BLISS เบี้ยว 
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันอังคารที่ 19 เม.ย. 2554
...ตลาดหุ้นหลังหยุดเทศกาลสงกรานต์ ยังชุ่มฉ่ำดีเกินคาด สวนตลาดหุ้นเพื่อนบ้านที่ปิดในแดนบวกลบคละกันไป
...ดัชนีหุ้นไทยปิดที่ 1,090.67 จุด เพิ่มขึ้น 5.76 จุด มูลค่าการซื้อขาย 34,295 ล้านบาท
...ต่างชาติ หวนกลับมาซื้อ 2,573 ล้านบาท สถาบันในประเทศซื้อด้วย 132 ล้านบาท รายย่อย/บัญชี บล.ขาย
...แนวต้านดัชนี 1,100 จุด ต้องระวัง หากไม่ผ่านและย่อลงหลุด 1,085 จุด อาจยาว
...หุ้นกลุ่มพลังงาน ปตท. (PTT) แรงไม่ตก แม้หุ้นในกลุ่มบางตัวเริ่มมีแรงเทขายทำกำไรสลับกันออกมา แม้ซาอุฯ ส่งซิกโอเปกไม่เพิ่มปริมาณการผลิตน้ำมัน เหตุปริมาณอุปทานล้นตลาด 
...กลุ่มสถาบันการเงินเริ่มทยอยแจ้งผลงานไตรมาส 1/54 ทิสโก้ฯ (TISCO) กำไรดีตามคาด 828 ล้านบาท จากงวดปีก่อนทำไว้ 712 ล้านบาท
...ส่วน KK (แบงก์เกียรตินาคิน) กำไรหด 26% เหลือ 605 ล้านบาท จากงวดปีก่อนอยู่ที่ 816 ล้านบาท แม้รายได้จะเพิ่ม แต่แบกต้นทุนจากการเปิดสาขาและอัดโปรโมชันหนัก
...วันนี้คงเห็นแบงก์ใหญ่อวดกำไรออกมาบ้าง นักลงทุนเลยชิงขายทำกำไรจากราคาหุ้นที่ขึ้นมาต่อเนื่อง ทั้ง KBANKSCB กอดคอกันร่วง
...แบงก์ไทยพาณิชย์ (SCB) ขอขยายเวลาประมูลขายหุ้น SICCO (บง.สินอุตสาหกรรม) ที่ธนาคารถืออยู่ออกไปอีกจนถึงเวลา 17.00 น. ของวันที่ 6 พ.ค. หลังผู้ลงทุนสนใจซื้อ แต่ยื่นข้อเสนอเบื้องต้นเข้ามาไม่ทันตามที่กำหนด
...หุ้นที่เกี่ยวกับการบริโภคภายในประเทศ ยังเป็นเป้าหมายของต่างชาติที่ซื้อเก็บ ทั้งหุ้น SCC (ปูนซิเมนต์ไทย) และเจริญโภคภัณฑ์อาหาร (CPF) ยังแรง คาดกำไรแจ่ม
...บล.เคจีไอ ส่ง DW 13 ตัว เข้าซื้อขาย 19-25 เม.ย.นี้ ประเดิมตัวแรก ESSO13CA วันนี้ 
...ผู้บริหารบลิสเทล (BLISS) ไม่มาตามนัด เบี้ยวแจ้งข้อมูลกรณีเอ็มดีทำสัญญาว่าจ้างโฆษณาเกินอำนาจ ลงโฆษณาไม่ครบ และอีกหลายกรณี รวมถึงเหตุผลของการเปิดเผยข้อมูลเรื่องนี้ของบริษัทไม่ตรงกับผลตรวจสอบเป็นกรณีพิเศษ ฯลฯ ส่วนราคาหุ้นยังขยับ 1 สตางค์หรือ 25% มาปิดที่ 5 สตางค์ ฯลฯ